นาคี ๒

นาคี ๒ เป็นภาพยนตร์ไทยแนวแฟนตาซี-ระทึกขวัญในปี พ.ศ. 2561 สร้างมาจากนวนิยายในชื่อเดียวกันของตรี อภิรุม ผลิตโดย ดู เอ็นเตอร์เทนเม้นท์, เซิร์ช เอ็นเตอร์เทนเม้นท์ และบีฮีมอธ แคปิตอล จัดจำหน่ายโดยเอ็ม พิคเจอร์ส กำกับโดย พงษ์พัฒน์ วชิรบรรจง และนำแสดงโดย ณเดชน์ คูกิมิยะ, อุรัสยา เสปอร์บันด์, ภูภูมิ พงศ์ภาณุภาค, ณฐพร เตมีรักษ์ และลักขณา อมิตรสูญ โดยมีกำหนดฉายอย่างเป็นทางการในวันที่ 18 ตุลาคม พ.ศ. 2561

ร้อยตำรวจเอก ป้องปราบ ผดุงไทย / พญาครุฑ

รับบทโดย ณเดชน์ คูกิมิยะ

นายตำรวจยศ ร้อยเอก ถูกย้ายมาประจำที่ สภ.ดอนไม้ป่า ในหมู่บ้านที่เต็มไปเรื่องราวของความเชื่อ ในความศักดิ์สิทธิ์ของ เจ้าแม่นาคี ที่ชาวบ้านในดอนไม้ป่าทุกคนพากันนับถือ แต่ร้อยตำรวจเอกป้องปราบ หรือ สารวัตร ตามที่ชาวบ้านเรียกกัน ตัวของสารวัตรเองเป็นคนที่ไม่เชื่อเรื่องงมงายที่พิสูจน์ไม่ได้ จึงขัดแย้งกับสิ่งที่ชาวบ้านที่นี่เชื่อ และในท้ายที่สุด ตนกลายร่างเป็นพญาครุฑ คาบลำเจียกไปหักครึ่งท่อน เพื่อปกป้องนางพญานาคีและสร้อย

นาคน้อย / สร้อยอุบล ปิ่นคำ

รับบทโดย อุรัสยา เสปอร์บันด์

ในอดีต 1,000 ปีที่แล้ว
นาคน้อยได้กำเนิดเกิดขึ้นจากการสมสู่ของ นางพญานาคีและแม่ทัพไชยสิงห์ และตนเป็นเหลนของปู่ศรีสุทโธนาคราช นาคน้อยได้ถูกนางพญานาคีสาปให้ตนเป็นปลาไหลเผือกและโหราของเมืองมรุกขนครทำนายว่า ปลาไหลเผือกเป็นกาลกิณี ตนจึงถูกฆ่า 
ในปัจจุบัน
นาคน้อย กลับชาติมาเกิดเป็น สร้อย ผู้เติบโตมากับ ยายขัน ที่เลี้ยงดูมาตั้งแต่เกิด สร้อยชอบฟังเรื่องเจ้าแม่นาคี ที่ยายเล่าให้ฟังตั้งแต่เด็กจึงรักและเคารพในตัวเจ้าแม่มาเสมอ คอยภาวนาอธิฐานให้ความรักของเจ้าแม่สมหวัง และชาวบ้านกล่าวหาว่าตนเป็นร่างประทับของนางพญานาคี

นางพญานาคี / เจ้าแม่นาคี / คำแก้ว

รับบทโดย ณฐพร เตมีรักษ์

ในอดีต 1,000 ปีที่แล้ว
นางพญานาคีได้พบกับแม่ทัพหนุ่มไชยสิงห์ และเริ่มมีความรักให้กัน จนตนได้ตั้งท้อง นาคน้อยได้กำเนิดเกิดขึ้นจากการสมสู่ของตนและแม่ทัพไชยสิงห์ นาคน้อยได้ถูกตนสาปสาปให้กลายเป็นปลาไหลเผือกและโหราของเมืองมรุกขนครทำนายว่า ปลาไหลเผือกเป็นกาลกิณี ลูกของตนจึงถูกฆ่า 
ในอดีต 60 ปีที่แล้ว
ณ หมู่บ้านดอนไม้ป่าแห่งนี้ ยังคงมีตำนานเล่าขานเกี่ยวกับ นางพญานาคี มาจวบจนทุกวันนี้ คำแก้ว หญิงสาวในร่างเจ้าแม่นาคี ได้ถือกำเนิดมาในหมู่บ้านดอนไม้ป่า ได้พบเจอกับไชยสิงห์ คนรักของตน ผู้ที่กลับชาติมาเกิดในร่างของ ทศพล แต่หลังจากที่คำแก้ว กลายร่างเป็นเจ้าแม่นาคี และฆ่าชาวบ้าน ด้วยเหตุที่แม่ของตนถูกฆ่า เพื่อล่อตัวเองให้ออกไป จึงทำให้ปู่ศรีสุทโธนาคราช ลงโทษตนด้วยการบำเพ็ญศีลในเมืองบาดาล อีก 1,000 ปี และ สาปร่างกายหยาบบนโลกมนุษย์ของตนให้เป็นหินตลอดจนกว่าจนจะสิ้นอายุไข เพื่อไม่ให้เป็น สัตว์เดรัจฉานอีกต่อไป
ในปัจจุบัน
เนื่องจากทศพลถูกฆ่า และลำเจียกจะฆ่าลูกของตน ตนจึงกลายร่างเป็นพญานาคสีขาว ออกมาปกป้องชาวบ้านและลูกของตน ตนยอมแพ้ลำเจียก เนื่องจากไม่อยากก่อกรรมและอยากให้รักของตนสมหวัง 
ในที่สุดร่างของเจ้าแม่นาคีก็แตกสลายกลายเป็นดอกมะลิวัลย์ดั่งกลิ่นหอมของแม่นางไม้ในชาติอดีตของตน
ในกาลข้างหน้า
ในที่สุดตนก็ได้กลับมาพบกันกับ ทศพล อีกครั้ง

ทศพล / แม่ทัพไชยสิงห์ / พระทศพล

รับบทโดย ภูภูมิ พงศ์ภาณุภาค / ไกรสร แสงอนันต์

ในอดีต 1,000 ปีที่แล้ว
นักรบหนุ่ม ผู้มีรักต่อนางพญานาคี ตั้งแต่ในอดีตชาติ จนมาถึงปัจจุบัน 
ในอดีตเมื่อ 60 ปีที่แล้ว
ไชยสิงห์ได้กลับชาติมาเกิดในนามของนักศึกษาหนุ่มนามว่า ทศพล ได้กลับมาเจอกับ เจ้าแม่นาคี ที่กลับชาติมาเกิดในร่างของหญิงสาวนามว่า คำแก้ว ทั้งคู่ยังคงภาวนาให้สมหวังกันในรักที่ต้องห้าม แต่ที่สุดตนก็บวชเพื่ออุทิศส่วนกุศลให้ตนและเจ้าแม่นาคีได้รักกัน
ในปัจจุบัน
ทศพลได้แบ่งจิตของตัวเองในวัยหนุ่มไปหาคำแก้วที่เมืองบาดาลเพื่อให้คำแก้วบำเพ็ญเพียรได้ต่อไป ส่วนอีกจิตนั้นอยู่ที่หน้าผาที่ชาวบ้านจะนำสร้อยไปเผา ท้ายที่สุดพระทศพลได้ถูกลำเจียกฆ่าตาย เพื่อให้เจ้าแม่นาคีบำเพ็ญเพียรได้ต่อไป และไม่ขึ้นมาก่อกรรมอีกครั้ง จิตของทศพลที่อยู่เมืองบาดาลก็แตกสลายหายไป 
ในกาลข้างหน้า
ในที่สุดตนก็ได้กก็กลับมาพบกันกับ คำแก้ว อีกครั้ง

นางพญานาคี / ลำเจียก

รับบทโดย ลักขณา อมิตรสูญ

ในอดีต 60 ปีที่แล้ว
หญิงสาวในหมู่บ้านดอนไม้ป่า ผู้ที่มีความรักต่อทศพล เนื่องจากคำแก้วได้กลายร่างเป็นเจ้าแม่นาคี และฆ่าพ่อของตน ผู้ที่พยายามจะกำจัดเจ้าแม่ จึงยังคงมีความแค้นต่อเจ้าแม่นาคีเป็นอย่างมาก ก่อนตาย ตนอธิษฐานจิตของให้ตนได้ชำระแค้นที่มีต่อ นางพญานาคี
ในปัจจุบัน
ตนได้เป็นนางพญานาคีสมใจ และรอการกลับชาติมาเกิดของ นาคน้อย เพื่อล่อให้เจ้าแม่นาคี หรือ คำแก้ว ออกมาเพื่อจะได้ถูกตนฆ่าตาย และ ลำเจียกชอบนิมิตรจิตให้สร้อยเข้าใจผิด ว่าคือเจ้าแม่นาคี ที่มาประทับร่างของสร้อย ในฝันของสร้อยตนนิมิตรร่างของตนให้เป็นเจ้าแม่นาคี และ ในตอนท้ายตนเปิดเผยตัวตนในร่างของเธอที่แท้จริง และสังหารพระทศพลและเจ้าแม่นาคีอย่างโหดเหี้ยมอำมหิต ในที่สุด ตนถูกพญาครุฑ หรือ สารวัตรป้องปราบ จับตนไปหักร่างพญานาคเป็นครึ่งท่อนและตายในที่สุด

ยายขัน

รับบทโดย ฉวีวรรณ ดำเนิน

ผู้ที่เป็นยายของสร้อย ตนชอบเล่าเรื่องของนางพญานาคี หรือ คำแก้ว ให้หลานของตนฟังทุกวัน

จ.ส.ต. สมศักดิ์ ทรัพย์มา

รับบทโดย สมพงษ์ คุนาประถม

จ่าตำรวจประจำการที่ สภ.ดอนไม้ป่า คู่หูของจ่ามนัส เป็นคนที่เชื่อในสิ่งลี้ลับ เชื่อในความศักดิ์สิทธิ์ของเจ้าแม่นาคี และเชื่อว่าพญานาคมีอยู่จริง

จ.ส.ต. มนัส รุ่งเรือง

รับบทโดย ปอยฝ้าย มาลัยพร

อีกจ่าตำรวจ ณ สภ.ดอนไม้ป่า คู่หูของจ่าสมศักดิ์ เป็นคนที่ขี้กลัว ขวัญอ่อน ไม่เชื่อเรื่องงมงาย แต่ก็ไม่ลบหลู่ในสิ่งที่อาจจะมีอยู่จริง

"นาคี ๒" เกิดจากความสำเร็จของละครเรื่อง "นาคี" ที่ออกอากาศทางสถานีวิทยุโทรทัศน์ไทยทีวีสีช่อง 3 เมื่อ พ.ศ. 2559 เนื่องจากกระแสตอบรับและเรตติงที่ดีทำให้ทางช่อง 3 เสนอให้ทำภาคต่อเพื่อออกอากาศอีกครั้ง แต่พงษ์พัฒน์ วชิรบรรจง ผู้กำกับของละครเรื่องนี้เล็งเห็นว่า "นาคี" สามารถเติบโตไปได้มากกว่านี้ จึงตัดสินใจนำโครงเรื่องมาเรียบเรียงบทใหม่ทั้งหมด เพื่อสร้างเป็นภาพยนตร์เพื่อออกฉายใน พ.ศ. 2561

ในการถ่ายทำภาพยนตร์ "นาคี ๒" ผู้สร้างกล่าวว่า จะมีการถ่ายฉากทั้งแบบปกติและแบบบลูสกรีน เพื่อนำฉากดังกล่าวมาเข้ากระบวนการปั้นแบบด้วยการใช้เทคโนโลยีคอมพิวเตอร์ กราฟิก (Computer Graphic) ซึ่งเดิมทางผู้ร่วมทุนคือ บีฮีมอธ แคปิตอล เสนอให้พงษ์พัฒน์เลือกใช้บริษัทซีจีชั้นนำ เช่นจากทางเกาหลี หรือทางฮ่องกงที่มีความละเอียดอ่อนและมีคุณภาพสูง แต่ทางพงษ์พัฒน์เองเล็งเห็นว่าการใช้บริษัทจากต่างประเทศ จะทำให้คุณค่าของภาพยนตร์ลดลงไป จึงได้เลือกใช้ทีมซีจีเดิมคือ แฟตแคต (Fatcat) ที่เคยทำกราฟิกของละครเรื่อง "นาคี" มาก่อน และมีความคุ้นชินในตัวแบบอยู่แล้ว จึงทำให้ชิ้นงานสามารถเดินหน้าได้ด้วยดี ด้วยงบประมาณการสร้างซีจีกว่า 20 ล้านบาท

เนื้อเรื่องโดยรวมเล่าถึงเหตุการณ์ที่เกิดขึ้นใน พ.ศ. 2560 หรือ 60 ปี นับจากเหตุการณ์ในละครเรื่อง "นาคี" ที่เกิดใน พ.ศ. 2500 เค้าโครงเรื่องยังคงเหมือนกับภาคแรกคือ เชื่อในเรื่องพญานาค โดยเล่าผ่านสองตัวละครใหม่คือ สารวัตรป้องปราบ (ณเดชน์ คูกิมิยะ) และ สร้อย (อุรัสยา เสปอร์บันด์)

เอ็ม พิคเจอร์ส แอคอาร์ต เจเนเรชั่น และเซิร์ช เอ็นเตอร์เทนเม้นท์ ได้จัดพิธีบวงสรวงสักการะบูชา "พ่อปู่ศรีสุทโธ" และ "แม่ย่าศรีปทุมมา" ณ ป่าคำชะโนด อำเภอบ้านดุง จังหวัดอุดรธานี และจัดพิธีบวงสรวงภาพยนตร์ก่อนเข้าฉาย ณ ลานวัดศิริสุทโธคำชะโนด เมื่อวันที่ 12 กันยายน พ.ศ. 2561 ก่อนแถลงข่าวเปิดตัวภาพยนตร์อย่างเป็นทางการในช่วงหัวค่ำของวันเดียวกัน ณ ลานกิจกรรมชั้น 1 ศูนย์การค้าเซ็นทรัลพลาซา อุดรธานี ถนนประจักษ์ศิลปาคม อำเภอเมืองอุดรธานี ภาพยนตร์ฉายรอบปฐมทัศน์ที่โรงภาพยนตร์พารากอนซีนีเพล็กซ์ ศูนย์การค้าสยามพารากอน ในวันที่ 15 ตุลาคม พ.ศ. 2561

"นาคี ๒" เข้าฉายจริงในประเทศไทยเมื่อวันที่ 18 ตุลาคม พ.ศ. 2561 โดยวันแรกทำรายได้ 17.77 ล้านบาทซึ่งถือเป็นภาพยนตร์ไทยที่มีรายได้เปิดตัวสูงที่สุดเป็นอันดับหนึ่งในปี พ.ศ. 2561 ทำลายสถิติเดิมของ "น้อง.พี่.ที่รัก" (13.3 ล้านบาท) และอยู่ในอันดับที่แปดของภาพยนตร์ไทยที่มีรายได้เปิดตัวสูงสุดตลอดกาล รายได้รวม 5 วันแรกเท่ากับ 73.54 ล้านบาท รายได้สัปดาห์แรกที่เข้าฉาย 120.06 ล้านบาทและยังครองอันดับหนึ่งบ็อกซ์ออฟฟิซประเทศไทยในสัปดาห์แรก ก่อนที่จะตกไปอยู่อันดับที่สองในสัปดาห์ที่สองของการเข้าฉายและทำรายได้สะสมรวม149.51ล้านบาท ทำสถิติภาพยนตร์ทำรายได้สูงสุดในปี 2561 สัปดาห์ที่สามตกไปอยู่อันดับที่4ทำรายได้สะสม156.04ล้านบาท รายได้สะสมในกรุงเทพ ปริมณฑล และเชียงใหม่ ถึงวันที่ 18 พฤศจิกายน 2561 อยู่ที่ 161.11 ล้านบาท ทั่วประเทศ 441.2 ล้านบาท ล้านบาท